**DĖL PANEVĖŽIO RAJONO SAVIVALDYBĖS TARYBOS 2019 M. VASARIO 20 D. SPRENDIMO NR. T-18 „DĖL PANEVĖŽIO RAJONO SAVIVALDYBĖS 2019 METŲ BIUDŽETO PATVIRTINIMO“ PAKEITIMO**

2019 m. birželio 20 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies
15 punktu*,* Savivaldybės taryba n u s p r e n d ž i a:

Pakeisti Panevėžio rajono savivaldybės tarybos 2019 m. vasario 20 d. sprendimą Nr. T-18 „Dėl Panevėžio rajono savivaldybės 2019 metų biudžeto patvirtinimo“:

1. pakeisti 1.1–1.3 papunkčius ir juos išdėstyti taip:

„1.1. 39 716,4 tūkst. eurų pajamų ir dotacijų, 2 017,9 tūkst. eurų lėšų iš kitų finansavimo šaltinių (1 priedas);

1.2. 39 716,4 tūkst. eurų asignavimų programoms finansuoti, paskirstytus pagal lėšų šaltinius ir asignavimų valdytojus – 30 982,6 tūkst. eurų išlaidoms, iš jų: 19 285,4 tūkst. eurų darbo užmokesčiui ir 8 733,8 tūkst. eurų turtui įsigyti (3 priedas);

1.3. 2 017,9 tūkst. eurų kitų finansavimo šaltinių paskirstymą – 1 518,2 tūkst. eurų išlaidoms, iš jų: 17,9 tūkst. eurų darbo užmokesčiui ir 499,7tūkst. eurų turtui įsigyti (4 priedas).“;

2. pakeisti 5 priedą „Projektų, kurie bus vykdomi Europos Sąjungos ir kitų fondų finansinės paramos, prisidedant savivaldybės biudžeto lėšomis, sąrašas (5 priedas)“ ir jį išdėstyti nauja redakcija (pridedama).

**PANEVĖŽIO RAJONO SAVIVALDYBĖS ADMINISTRACIJOS**

**FINANSŲ SKYRIU**S

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2019 M. VASARIO 20 D. SPRENDIMO NR. T-18 „DĖL PANEVĖŽIO RAJONO SAVIVALDYBĖS 2019 METŲ BIUDŽETO PATVIRTINIMO“ PAKEITIMO“ PROJEKTO**

2019 m. birželio 10 d.

Panevėžys

1. **Projekto rengimą paskatinusios priežastys.**

Lietuvos Respublikos vietos savivaldos įstatyme ir Lietuvos Respublikos biudžeto sandaros įstatyme savivaldybių tarybos įpareigojamos kasmet patvirtinti savivaldybių metinį biudžetą ir esant reikalui jį keisti.

1. **Sprendimo projekto esmė ir tikslai.**

Skirti papildomus asignavimus iš Savivaldybės biudžeto likučio:

|  |  |  |  |  |
| --- | --- | --- | --- | --- |
| Įstaigos pavadinimas |  Asignavimų paskirtis | Iš viso | Išlaidoms  | Turtui įsigyti |
| iš viso | iš jų darbo užmokesčiui |
| Savivaldybės administracija | Vietinių kelių techninių parametrų ir eismo saugumo gerinimui | 5,1 |  |  | 5,1 |
|  | Prisidėjimui prie rajono kultūrinę veiklą vykdančių įstaigų kultūros projektų | 0,4 | 0,4 |  |  |
|  | Projekto „Gyvenimo kokybės ir aplinkos gerinimas Ramygaloje, Panevėžio rajone“ statybos darbams | 0,9 |  |  | 0,9 |
|  | Kredito sutarties sudarymo mokesčiams | 1,2 | 1,2 |  |  |
| Ramygalos seniūnija | Socialinių būstų, esančių Dariaus ir Girėno g. 12-7 ir Parko g. 20-3, Ramygala, remontui | 7,0 | 7,0 |  |  |
| Upytės seniūnija | Aikštelės Ėriškių k., Sabonių g. 4 sutvarkymui (prie med. punkto, bendruomenės namų, pirties) | 3,0 | 3,0 |  |  |
|  | Aplinkos tvarkymo darbams Čičinsko kalne | 1,2 | 1,2 |  |  |
| Vadoklių seniūnija | Paminklo 1919-1920 m. savanoriams atmini statybai | 4,0 |  |  | 4,0 |
| Velžio seniūnija | Socialinio būsto, esančio Žemdirbių g. 6-20, Velžio k., remontui | 4,6 | 4,6 |  |  |
| Viešoji biblioteka | Perekšlių kaimo bibliotekos langų sąramų remontui | 1,4 | 1,4 |  |  |
|  | Prisidėjimui prie rajono kultūrinę veiklą vykdančių įstaigų kultūros projektų | 1,7 | 1,7 |  |  |
| Raguvos kultūros centras | Žaibosaugos įrengimui | 2,6 | 2,6 |  |  |
| Ramygalos kultūros centras | Prisidėjimui prie rajono kultūrinę veiklą vykdančių įstaigų kultūros projektų | 2,7 | 2,7 |  |  |
|  | Scenos nuomai | 1,4 | 1,4 |  |  |
| Ėriškių kultūros centras | Prisidėjimui prie rajono kultūrinę veiklą vykdančių įstaigų kultūros projektų | 1,0 | 1,0 |  |  |
| Pažagienių mokykla-darželis | Langų ritininėms užuolaidoms įsigyti ir sumontuoti | 2,0 | 2,0 |  |  |
| Švietimo centras | Darbo užmokesčiui ir socialinio draudimo įmokoms | 6,2 | 6,2 | 6,1 |  |
| Iš viso |  | 46,4 | 36,4 | 6,1 | 10,0 |

Perskirstyti savivaldybės administracijos asignavimus:

01 programa darbdavių socialinė parama pinigais -16,0 tūkst. eurų 5SB;

01 programa materialiojo turto paprastojo remonto prekių ir paslaugų įsigijimo išlaidos
-3,0 tūkst. eurų 5SB;

08 programa kitų prekių ir paslaugų įsigijimo išlaidos +19,0 tūkst. eurų 5SB.

Patikslinamas ES projektų, kurie vykdomi ES ir valstybės biudžeto lėšomis, sąrašas.

Padidinti projekto „Kraštovaizdžio apsaugos priemonių įgyvendinimas Panevėžio rajone
II etapas“ 73,9 tūkst. eurų, iš jų: darbo užmokesčiui 0,7 tūkst. eurų, kitų prekių ir paslaugų įsigijimo išlaidoms 17,1 tūkst. eurų, kito ilgalaikio materialiojo turto įsigijimo išlaidoms 56,1 tūkst. eurų
07 programai 3ES.

Neskiriamos lėšos:

2,7 tūkst. eurų Berčiūnų pagrindinei mokyklai: 0,5 tūkst. eurų pastato paskirčiai pakeisti ir
2,2 tūkst. eurų vejos pjovimo traktoriui įsigyti;

12,2 tūkst. eurų Paįstrio seniūnijai: 7,2 tūkst. eurų socialinio būsto, esančio Puodžiūnų k., Puodžiūnų g. 31, remonto darbams, 0,5 tūkst. eurų laikinų aikštelių, skirtų šiukšlių surinkimo konteineriams, įrengimui, 4,5 tūkst. eurų 3 lauko paviljonų autobusų stotelėse įrengimui;

5,3 tūkst. eurų VšĮ Velžio komunaliniam ūkiui Ėriškių pirties remontui.

**3. Kokių pozityvių rezultatų laukiama.** Vykdant biudžetą bus užtikrintas visų biudžetinių įstaigų finansavimas, numatytų programų ir projektų vykdymas.

**4. Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.** Neigiamų pasekmių nenumatoma.

**5. Kokius galiojančius teisės aktus būtina pakeisti ar panaikinti, priėmus teikiamą projektą.** Nereikės.

**6. Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.** Savivaldybės biudžeto pajamos bendrai padidinamos 73,9 tūkst. eurų. Nepaskirstytas biudžeto likutis 64,4 tūkst. eurų.

**7. Kiti, sprendimo projekto rengėjo nuomone, reikalingi paaiškinimai.** Sprendimo projektui nereikalingas antikorupcinis vertinimas.

Finansų skyriaus vedėja Šarūnė Karalevičienė